Kuten edellä on mainittu, Gambian yhteistyö jäsenvaltioiden kanssa on ollut epätasaista, mikä on haitannut takaisinotto- ja palauttamisprosessin kaikkia vaiheita.

Gambia poisti tilauslentoja koskevan yksipuolisen keskeytyksen maaliskuussa 2022. Palauttamisoperaatioita koskeva yhteistyö on kuitenkin edelleen vaikeaa, sillä Gambian viranomaiset myönsivät laskeutumisluvat ensimmäisille palautuslennoille lentoja edeltäneen viikon sisällä, mikä on myöhemmin kuin määräajaksi oli sovittu ja johti järjestelyllisiin vaikeuksiin ja peruutuksiin. Tämän vuoksi palautuslennoista toteutui vain kolme, kesä-, heinä- ja syyskuussa 2022. Palauttamisoperaatioita on jatkettava, ja lentojen määrää on lisättävä.

Takaisinottoa koskeva yhteistyö Gambian kanssa on edelleen hankalaa. Gambian yhteistyö jäsenvaltioiden kanssa on ollut epätasaista takaisinotto- ja palauttamisprosessin kaikissa vaiheissa. Jäsenvaltiot raportoivat jäsenvaltioiden toimittamiin luotettaviin tietoihin perustuvien komission jatkuvien arviointien ja asiaa käsittelevissä neuvoston työryhmissä ja asiantuntijaryhmissä sekä unionin toimielimissä, elimissä, laitoksissa ja virastoissa käytyjen keskustelujen yhteydessä puutteellisesta yhteistyöstä kaikissa takaisinottoprosessin vaiheissa, myös sovellettaessa EU:n ja Gambian välillä sovittuja tunnistamis- ja palauttamismenettelyä koskevia hyviä käytäntöjä.

Gambialla on ” Kaikki paitsi aseet ” -järjestelyn myötä tulliton ja kiintiötön pääsy Euroopan markkinoille. Kuusivuotinen kalastuskumppanuussopimus allekirjoitettiin vuonna 2019. Maa on Cotonoun sopimuksen osapuoli.

Gambia on toteuttanut viime vuosina myönteisiä toimia demokratiansa lujittamiseksi vaiheittain ja järjestänyt hiljattain onnistuneesti presidentinvaalit (tammikuussa 2022) ja parlamenttivaalit (huhtikuussa 2022). Tämän seurauksena EU on erityisesti korkean tason yhteyksiä lisäämällä pyrkinyt tiivistämään poliittisia suhteita ja antamaan tukea tälle myönteiselle mallille Länsi-Afrikassa.

Sen jälkeen, kun neuvoston täytäntöönpanopäätöksessä (EU) 2021/1781 säädetyt viisumisäännöstön säännösten soveltamisen keskeytykset tulivat voimaan, on käynyt ilmeiseksi, että päätös on yksinään tehoton saamaan Gambia ryhtymään toimiin merkittävän ja pysyvän edistyksen saavuttamiseksi takaisinottoa koskevassa yhteistyössä. Sen vuoksi komissio ehdottaa viisumisäännöstön 25 a artiklan 5 kohdan b alakohdan mukaisesti, että voimassa olevien toimenpiteiden soveltamisen jatkamisen lisäksi Gambian kansalaisiin aletaan soveltaa korotettua viisumimaksua. Tavoitteena on saada Gambian viranomaiset ryhtymään tarvittaviin toimiin takaisinottoa koskevan yhteistyön parantamiseksi.

Ehdotettujen toimenpiteiden tarkoituksena on saada Gambia parantamaan yhteistyötään laittomasti oleskelevien kolmansien maiden kansalaisten takaisinotossa. Toimenpiteet eivät ole tavoitteeseen nähden kohtuuttomia. Ne eivät vaikuta Gambian kansalaisten mahdollisuuteen hakea ja saada viisumia vaan ainoastaan korottavat hakijoilta perittävää maksua. Lisäksi tietyt henkilöryhmät on jätetty päätöksen soveltamisalan ulkopuolelle.

Tärkeä osa tätä politiikkaa on unionissa laittomasti oleskelevien kolmansien maiden kansalaisten takaisinottoa koskeva yhteistyö jäsenvaltioiden ja kolmansien maiden välillä. Tällaisten kokonaisvaltaisten kumppanuuksien vahvistamiseksi ja kolmansien maiden täyden yhteistyön varmistamiseksi Eurooppa-neuvosto on kehottanut Euroopan unionia ottamaan käyttöön kaikki käytettävissä olevat välineet, mukaan lukien kehitysyhteistyö, kauppa ja viisumitoimenpiteet.

Ehdotettu päätös on yhdenmukainen viisumisäännöstön kanssa. Säännöstössä vahvistetaan yhteisen viisumipolitiikan yhdenmukaistetut säännöt, jotka koskevat menettelyjä ja ehtoja viisumien myöntämiseksi enintään 90 päivän oleskeluun jäsenvaltioiden alueella minkä tahansa 180 päivän jakson aikana. Ehdotettu päätös on jatkoa toimenpiteille, joita Gambiaan on jo vuoden 2021 lopulta lähtien sovellettu neuvoston täytäntöönpanopäätöksen (EU) 2021/1781 nojalla, ja se on näin ollen johdonmukainen aiemman päätöksen kanssa.

(1)Takaisinottoa koskeva yhteistyö Gambian kanssa on arvioitu asetuksen (EY) N:o 810/2009 25 a artiklan 2 kohdan mukaisesti riittämättömäksi. Kun otettiin huomioon yhteistyön parantamiseksi toteutetut toimet ja unionin yleiset suhteet Gambiaan, Gambian yhteistyön unionin kanssa takaisinottoasioissa katsottiin olevan riittämätöntä, ja sen vuoksi tarvittiin unionin toimia.

Sen 4 kohdassa tehdään selväksi, ettei päätöstä sovelleta hakijoihin, joiden viisumimaksusta on luovuttu viisumisäännöstön 16 artiklan 4 kohdan tai 5 kohdan a tai c alakohdan mukaisesti. Gambian diplomaatti- ja virkapassin haltijoiden viisumimaksuista ei kuitenkaan voida luopua, koska viisumisäännöstön 16 artiklan 5 kohdan b alakohdan soveltaminen on keskeytetty neuvoston täytäntöönpanopäätöksellä 2021/1781. Sen vuoksi ehdotettua täytäntöönpanopäätöstä ja korotettua viisumimaksua sovelletaan Gambian kansalaisiin, joilla on tällainen passi.

(2)Asetuksen (EY) N:o 810/2009 25 a artiklan 5 kohdan a alakohdan mukaisesti 7 päivänä lokakuuta 2021 hyväksyttiin neuvoston täytäntöönpanopäätös (EU) 2021/1781, jolla keskeytettiin väliaikaisesti asetuksen (EY) N:o 810/2009 14 artiklan 6 kohdan, 16 artiklan 5 kohdan b alakohdan, 23 artiklan 1 kohdan sekä 24 artiklan 2 ja 2 c kohdan soveltaminen tiettyihin Gambian kansalaisiin.

(3)Komissio on asetuksen (EY) N:o 810/2009 25 a artiklan 2 kohdan mukaisesti jatkuvasti arvioinut neuvoston täytäntöönpanopäätöksen (EU) 2021/1781 voimaantulon jälkeen takaisinottoa koskevaa yhteistyötä Gambian kanssa. Arviointi osoittaa, ettei merkittäviä parannuksia ole tapahtunut, vaan henkilöiden tunnistamista ja palauttamista koskeva yhteistyö on edelleen haastavaa, EU:n takaisinottojärjestelyssä asetettuja määräaikoja ei ole noudatettu ja Gambian yksipuolisesti käyttöön ottama tilauslennoilla tapahtuvien palautusten keskeytys oli voimassa maaliskuuhun 2022 saakka. Vaikka jotakin kehitystä on tapahtunut, kuten erityisesti kolmen laskeutumisluvan myöntäminen palautuslennoille Gambian käyttöön ottaman keskeytyksen päätyttyä, takaisinottoa koskeva yhteistyö on edelleen riittämätöntä, ja merkittäviä ja pysyviä parannuksia tarvitaan edelleen.

(4)Komissio arvioi, että neuvoston täytäntöönpanopäätöksellä (EU) 2021/1781 käyttöön otetuista toimenpiteistä huolimatta Gambian yhteistyö unionin kanssa takaisinottoasioissa on edelleen riittämätöntä, minkä vuoksi lisätoimia tarvitaan. Neuvoston täytäntöönpanopäätöksen (EU) 2021/1781 olisi pysyttävä voimassa.

(5)Korotetun viisumimaksun asteittainen soveltaminen Gambian kansalaisiin antaisi Gambian viranomaisille selkeän viestin tarpeesta toteuttaa välttämättömät toimet takaisinottoa koskevan yhteistyön parantamiseksi.

(6)Sen vuoksi sellaisiin Gambian kansalaisiin, joilta vaaditaan viisumi Euroopan parlamentin ja neuvoston asetuksen (EU) 2018/1806 nojalla, olisi sovellettava asetuksen (EY) N:o 810/2009 16 artiklan 2 a kohdassa säädettyä 120 euron viisumimaksua. Tätä maksua ei sovelleta alle 12-vuotiaisiin lapsiin. Sitä ei myöskään pitäisi soveltaa hakijoihin, joiden viisumimaksusta on luovuttu asetuksen (EU) N:o 810/2009 16 artiklan 4 kohdan tai 16 artiklan 5 kohdan a tai c alakohdan mukaisesti.

(7)Tämä päätös ei saisi vaikuttaa direktiivin 2004/38/EY soveltamiseen, koska sen nojalla oikeus vapaaseen liikkuvuuteen koskee myös perheenjäseniä heidän kansalaisuudestaan riippumatta, kun he tulevat jäsenvaltioiden alueelle unionin kansalaisen mukana tai seuraavat häntä myöhemmin. Tästä syystä tätä päätöstä ei pitäisi soveltaa direktiivin 2004/38/EY soveltamisalaan kuuluviin unionin kansalaisen perheenjäseniin tai sellaisen kolmannen maan kansalaisen perheenjäseniin, jolla on unionin ja kolmannen maan välisen sopimuksen nojalla unionin kansalaisten oikeutta vastaava oikeus vapaaseen liikkuvuuteen.

(8)Tässä päätöksessä säädetyt toimenpiteet eivät saisi vaikuttaa jäsenvaltioilla oleviin kansainvälisen oikeuden velvoitteisiin, myöskään kansainvälisten hallitustenvälisten järjestöjen isäntämaina tai Yhdistyneiden Kansakuntien tai muiden jäsenvaltioissa toimivien kansainvälisten hallitustenvälisten järjestöjen koolle kutsumien kansainvälisten konferenssien isäntämaina. Tämän vuoksi korotettua viisumimaksua ei pitäisi soveltaa viisumia hakeviin Gambian kansalaisiin siltä osin kuin se on tarpeen, jotta jäsenvaltiot voivat täyttää velvoitteensa tällaisten järjestöjen tai konferenssien isäntämaina.

(9)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan. Koska tällä päätöksellä kehitetään Schengenin säännöstöä, Tanska päättää mainitun pöytäkirjan 4 artiklan mukaisesti kuuden kuukauden kuluessa siitä, kun neuvosto on hyväksynyt tämän päätöksen, saattaako se päätöksen osaksi kansallista lainsäädäntöään.

(10)Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

(11)Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat neuvoston päätöksen 1999/437/EY 1 artiklan B kohdassa tarkoitettuun alaan.

(12)Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat päätöksen 1999/437/EY 1 artiklan B kohdassa, luettuna yhdessä neuvoston päätöksen 2008/146/EY 3 artiklan kanssa, tarkoitettuun alaan.

(13)Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat päätöksen 1999/437/EY 1 artiklan B kohdassa, luettuna yhdessä neuvoston päätöksen 2011/350/EU 3 artiklan kanssa, tarkoitettuun alaan.

(14)Tämä päätös on vuoden 2003 liittymisasiakirjan 3 artiklan 2 kohdassa, vuoden 2005 liittymisasiakirjan 4 artiklan 2 kohdassa ja vuoden 2011 liittymisasiakirjan 4 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös,

ON HYVÄKSYNYT TÄMÄN PÄÄTÖKSEN:

1 artikla

Soveltamisala

1.Tätä päätöstä sovelletaan niihin Gambian kansalaisiin, joilta vaaditaan viisumi asetuksen (EU) 2018/1806 nojalla.

2.Tätä päätöstä ei sovelleta viisumipakosta asetuksen (EU) 2018/1806 4 tai 6 artiklan nojalla vapautettuihin Gambian kansalaisiin.

3.Tämä päätös ei rajoita asetuksen (EY) N:o 810/2009 16 artiklan 6 kohdan mukaista mahdollisuutta luopua viisumimaksusta tai alentaa sitä yksittäistapauksissa.

4.Tätä päätöstä ei sovelleta viisumia hakeviin Gambian kansalaisiin, jotka ovat direktiivin 2004/38/EY soveltamisalaan kuuluvia unionin kansalaisen perheenjäseniä tai sellaisen kolmannen maan kansalaisen perheenjäseniä, jolla on unionin ja kolmannen maan välisen sopimuksen nojalla unionin kansalaisten oikeutta vastaava oikeus vapaaseen liikkuvuuteen.